Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: Az egyenlõ bánásmódról és esélyegyenlõség elõmozdításáról szóló 2003. évi CXXV. törvény 2010. május
Paragraph Index: 643

b) Az ismert társadalmi és demográfiai okok következtében a nõkre háruló kettõs elvárás a jövõben sem fog csökkeni. Az öregedõ európai társadalmakban, így nálunk is, az eltartó-eltartott arány csak a nõk jelenleginél nagyobb arányú gazdasági aktivitásával lesz javítható, ugyanakkor a nyugdíjrendszerek finanszírozása hosszú távon csak a születésszám emelkedésével javítható. Tehát a nõknek a jelenleginél több gyermeket kellene vállalniuk, és a jelenleginél nagyobb arányban kellene keresõ tevékenységet is folytatniuk. E folyamatok támogatása elképzelhetetlen a költségvetés szempontjainak átgondolása nélkül. Stratégiai irányok és célok: – Ajánlással, vagy új jogszabállyal meg kell határozni a költségvetés tervezésének azokat a minimumpontjait, ahol a gender szempontokat érvényesíteni kell. Ilyen a helyi adók meghatározása, a foglalkoztathatóságot érintõ kérdések, mint pl. a gyermek- és idõsgondozás, a munkanélküliek foglalkoztatása a helyi szükségletek kielégítésére. De szó lehet a szociális gazdaság ösztönzésérõl önkormányzati megrendelésekkel, térségi összefogásról a méretgazdasági, járatsûrûségi problémák megoldása érdekében. – Kampány meghirdetése és elindítása többek között parlamenti vitanap megszervezésének ösztönzésével és sajtókampánnyal. – Ösztönözni, hogy a kérdés az általános- és a nemek közötti egyenlõségrõl szóló közbeszéd részéve váljon, és így megkerülhetetlen eleme legyen a majdani választási témáknak is. – A nemekre érzékeny költségvetéssel foglalkozó tréningek indításának ösztönzése az (újra)választásra készülõ polgármesterek és polgármesternõk számára. – Ösztönözni és szakértõi segítséggel támogatni szükséges a nemekre érzékeny költségvetés tervezését vállaló elsõ száz települést. A célok eléréséhez szükséges mutatók: – a nemekre érzékeny költségvetés tervezését folytató települések száma és ennek változása – a választási programok tartalomelemzése alapján elért hatás – a téma sajtómegjelenéseinek alakulása – a résztvevõk száma a rendezvényeken, elégedettségmérés, javaslatok, mint a téma társadalmasításának jelzései – a nõket érintõ többletkiadások aránya az elõzõ év tervéhez képest, folyó áron 6.4 Gender szempontú statisztikai adatgyûjtés A nõk és férfiak közötti társadalmi egyenlõség politikájának stratégiai elve az Európai Uniós jogharmonizáció révén vált feladattá, feltétellé, strukturális változások alakítójává. Mivel meg valósulása állami köz- és szakpolitikák közvetítésével történik, így az elvárások alapján a szolgáltató közigazgatás része. Finanszírozása részben Európai Uniós, részben hazai forrásból valósul meg. Mindkét fogalom – a szolgáltató közigazgatás és a finanszírozás is – magától értetõdõen átláthatóságot és elszámoltathatóságot feltételez. A mérés a változások és elmozdulások követésének feltétele, ami lehetõvé teszi az összehasonlítást is azokkal, akikkel az Európai Unión belül problémaközösségben élünk. A didaktikus bevezetõ oka, hogy mindez nem annyira egyértelmû, mint amilyennek tûnik. A CEDAW jelentés mellett az EU különbözõ igazgatóságainak kérdõívei figyelmeztetnek a hazai statisztikai háttér hiányosságaira. E hiányok a nõk és férfiak társadalmi egyenlõtlenségeivel kapcsolatos szakszerû érvelést is nehezítik. Stratégiai irányok és célok a kölcsönös mérés és mérhetõség nemzetközi és idõbeli összehasonlítása érdekében:

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes